Kamu bisa jelasin ke aku soal Pertempuran Kasserine Pass dalam bahasa melayu?

Pertempuran Kasserine Pass adalah satu siri peperangan Kempen Tunisia dalam Perang Dunia II yang berlaku pada bulan Februari 1943 di Genting Kasserine, jurang  di banjaran Grand Dorsal Pergunungan Atlas di tengah barat Tunisia.

Tentera Paksi, dipimpin oleh Generalfeldmarschall Erwin Rommel, dari Kumpulan Tempur Afrika Korps, Divisyen Armor Centauro Itali dan dua divisyen panzer yang dipisahkan dari Tentera Darat Ke-5 Panzer, manakala Tentera Bersekutu mengandungi Kor II A.S. (Mejar Jeneral Lloyd Fredendall), Divisyen Ke-6 Armor British (Mejar Jeneral Charles Keightley) dan bahagian lain Tentera Darat Pertama (Leftenan Jeneral Kenneth Anderson).

Pertempuran itu merupakan pertembungan besar pertama antara A.S. dan tentera Paksi di Afrika. Askar Amerika yang berjumlah besar tetapi tidak berpengalaman dan dipimpin dengan teruk menyebabkan banyak korban dan dengan cepat ditolak lebih  dari posisi mereka disebelah barat Faïd Pass. Keputusan ini mengesahkan ramalan Winston Churchill, yang tegas menyarankan bahawa penyerbuan Perancis seperti yang dinyatakan dalam rancangan 1942 Operasi Roundup ditangguhkan sehingga pihak Sekutu dapat menyokong usaha besar rancangan, yang akan memberi masa secukupnya kepada pasukan tentera A.S. untuk bangkit menentang pihak Jerman yang berpengalaman dan serba lengkap.

Selepas kekalahan awal, elemen-elemen Kor II A.S, dengan bantuan tentera British, berkumpul dan mempertahankan jalan keluar melalui kaki gunung di barat Tunisia, mengalahkan penyerangan Paksi. Hasil dari pertempuran tersebut, pihak Tentera Darat A.S. membuat perubahan besar-besaran terhadap organisasi unit dan menggantikan para komander dan beberapa jenis kelengkapan.